
ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Σύσταση Ειδικής Επιτροπής Αξιολόγησης του 
ν. 4369/2016 για το Υπουργείο Εσωτερικών / Το¬ 
μέας Μακεδονίας Θράκης και για τα εποπτευόμε¬ 
να ΝΠΔΔ. 

2 

Πρόγραμμα «Τριπτόλεμος». 

3 

Μεταφορά αρμοδιοτήτων από τη Γενική Διεύθυν¬ 
ση Πληροφορικής και Επικοινωνιών στη Γενική 
Διεύθυνση Οικονομικών Υπηρεσιών και Διοικητι¬ 
κής Υποστήριξης του Ε.Φ.Κ.Α.. 

4 

Καθορισμός εξαιρέσεων από την απαγόρευση δι¬ 
έλευσης στο παράπλευρο και εναλλακτικό οδικό 
δίκτυο των αυτοκινητοδρόμων και οδών ταχείας 
κυκλοφορίας. 

5 

Τροποποίηση Οργανισμού ΕσωτερικήςΥπηρεσίας 
του Δήμου Έδεσσας. 


ΔΙΟΡΘΩΣΕΙΣ ΣΦΑΛΜΑΤΩΝ 

6 

Διόρθωσησφάλματοςστην48477/18509/4.7.2016 
απόφαση του Γενικού Γραμματέα Αποκεντρωμέ¬ 
νης Διοίκησης Αττικής. 

7 

Διόρθωση σφάλματος στην 3134/1143/19.1.2017 
απόφαση του Γενικού Γραμματέα Αποκεντρωμέ¬ 
νης Διοίκησης Αττικής, που δημοσιεύθηκε στο 
ΦΕΚ 352/τ.Β'/2017. 


ΑΠΟΦΑΣΕΙΣ 

Αριθμ. 1034 _ (1) 

Σύσταση Ειδικής Επιτροπής Αξιολόγησης του 
ν. 4369/2016 για το Υπουργείο Εσωτερικών /Το¬ 
μέας Μακεδονίας Θράκης και για τα εποπτευό¬ 
μενα ΝΠΔΔ. 

Η ΥΦΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α. του ν. 4369/2016 (ΦΕΚ Α' 33) "Εθνικό Μητρώο Επι¬ 
τελικών Στελεχών Δημόσιας Διοίκησης, βαθμολογική δι¬ 


άρθρωση θέσεων, συστήματα αξιολόγησης, προαγωγών 
και επιλογής προϊσταμένων (διαφάνεια - αξιοκρατία και 
αποτελεσματικότητα της Δημόσιας Διοίκησης) και άλλες 
διατάξεις", ΜΕΡΟΣ Β' ΣΥΣΤΗΜΑ ΑΞΙΟΛΟΓΗΣΗΣ, Αξιολό¬ 
γηση, Στοχοθεσία, κοινωνική λογοδοσία και συμμετοχή, 

β. της αριθμ. ΔΙΔΑΔ/Φ.32.14/750/οικ.32768/ 22 Δε¬ 
κεμβρίου 2016 απόφασης της Υπουργού Διοικητικής 
Ανασυγκρότησης (ΦΕΚ Β' 4434), 

γ. του ν. 2690/1999 «Κύρωση Κώδικα Διοικητικής Δι¬ 
αδικασίας», (ΦΕΚ Α' 45), όπως ισχύει, και ειδικότερα τα 
άρθρα 13,14 και 15 αυτού, 

2. Την ΔΙΔΑΔ/Φ.32.14/ 753/οικ.7513/ 3 Μαρτίου 2017 
Εγκύκλιο του Υπουργείου Διοικητικής Ανασυγκρότησης 
(ΑΔΑ: ΨΩ5Κ465ΧΘΨ-ΠΥΒ). 

3. Την με αριθμ. 39324/9.12.2016 απόφαση του Πρω¬ 
θυπουργού και του Υπουργού Εσωτερικών «Ανάθεση 
αρμοδιοτήτων στην Υφυπουργό Εσωτερικών Μαρία 
Κόλλια - Τσαρουχά» (ΦΕΚ Β' 3959). 

4. Το γεγονός ότι για τα εποπτευόμενα ΝΠΔΔ δεν επαρ- 
κεί το προσωπικό που απαιτείται ειδικά για την υπαγωγή 
σε δημόσια κλήρωση προκειμένου να επιλεγεί μέλος της 
παρούσης Επιτροπής, ανεξαρτήτως της ύπαρξης Κοινού 
Υπηρεσιακού Συμβουλίου για τα εποπτευόμενα ΝΠΔΔ, 
σύμφωνα με το άρθρο 21 παρ. 3 εδ. βτου ν. 4369/2016 
και την ΔΙΔΑΔ/Φ.32.14/ 753/οικ.7513/ 3 Μαρτίου 2017 
Εγκύκλιο του Υπουργείου Διοικητικής Ανασυγκρότησης. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπο¬ 
λογισμού, αποφασίζουμε: 

Συστήνουμε στο Υπουργείο Εσωτερικών (Τομέας Μα¬ 
κεδονίας Θράκης) την Ειδική Επιτροπή Αξιολόγησης του 
ν. 4369/2016 για το Υπουργείο Εσωτερικών (Τομέας Μα¬ 
κεδονίας Θράκης) και για τα εποπτευόμενα ΝΠΔΔ, με 
έδρα στο Υπουργείο Εσωτερικών (Τομέας Μακεδονίας 
Θράκης). 

Η εν λόγω Επιτροπή αποτελείται από τον προϊστάμενο 
της Γενικής Διεύθυνσης του τομέα Μακεδονίας Θράκης 
του Υπουργείου Εσωτερικών, ως Πρόεδρο, έναν προϊ¬ 
στάμενο Διεύθυνσης του οικείου φορέα και έναν προ¬ 
ϊστάμενο Διεύθυνσης από άλλο φορέα με ισάριθμους 
ομοιόβαθμους αναπληρωτές τους από τον οικείο ή από 
άλλους φορείς. 

Η επιλογή του μέλους της Επιτροπής από τον οικείο 
φορέα εκτός του Προέδρου γίνεται με δημόσια κλήρω- 

ση. Για την επιλογή του μέλους που προέρχεται από άλλο 
φορέα διενεργείται υποχρεωτικά δημόσια κλήρωση με¬ 
ταξύ τουλάχιστον πέντε (5) υποψηφίων που προέρχονται 
από πέντε (5) διαφορετικούς φορείς. 

Γραμματέας της Ειδικής Επιτροπής Αξιολόγησης ορίζε¬ 
ται υπάλληλος της Διεύθυνσης Οικονομικών Υπηρεσιών, 
Διοικητικής Υποστήριξης και Ηλεκτρονικής Διακυβέρ¬ 
νησης του Τομέα Μακεδονίας Θράκης του Υπουργείου 
Εσωτερικών. 

Στην Επιτροπή μετέχουν χωρίς δικαίωμα ψήφου και 
δύο (2) αιρετοί εκπρόσωποι των μόνιμων υπαλλήλων 
ή των υπαλλήλων με σχέση εργασίας ιδιωτικού δικαί¬ 
ου αορίστου χρόνου (Ι.Δ.Α.Χ.) του τομέα Μακεδονίας 
Θράκης του Υπουργείου Εσωτερικών ή των εποπτευό¬ 
μενων ΝΠΔΔ, αναλόγως της υπηρεσιακής σχέσης του 
αξιολογούμενου. 

Στην Επιτροπή μετέχει χωρίς δικαίωμα ψήφου και εκ¬ 
πρόσωπος του Επαγγελματικού Επιμελητηρίου ή Συλ¬ 
λόγου ή Σωματείου, του οποίου ο αξιολογούμενος είναι 
μέλος, ύστερα από αίτηση του τελευταίου. 

Έργο της Επιτροπής είναι η αξιολόγηση των ενστά¬ 
σεων του άρθρου 20 του ν. 4369/2016, καθώς και των 
εξαιρετικών επιδόσεων κατά τα οριζόμενα στις παρα¬ 
γράφους 5 και 12 του άρθρου 17, στις παραγράφους 5 
και 11 του άρθρου 18 και στην παράγραφο 4 του άρθρου 
16 του ίδιου νόμου. 

Αν η Επιτροπή κληθεί να αξιολογήσει ενστάσεις ή τις 
εξαιρετικές επιδόσεις υπαλλήλων ή προϊσταμένων που 
έχουν αξιολογηθεί από μέλος της Επιτροπής, το συγκε¬ 
κριμένο μέλος κωλύεται να συμμετάσχει στην εξέταση 
του εν λόγω θέματος από την Επιτροπή και τη θέση του 
παίρνει ο αναπληρωτής του. 

Η θητεία των μελών της Ειδικής Επιτροπής Αξιολόγη¬ 
σης είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 22 Μαρτίου 2017 

Η Υφυπουργός 

ΜΑΡΙΑ ΚΟΛΛΙΑ - ΤΣΑΡΟΥΧΑ 


Αριθμ. 51030/Κ2 (2) 

Πρόγραμμα «Τριπτόλεμος». 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις του ν. 3861/2010 (ΦΕΚ 112/τ.Α') «Ενί¬ 
σχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο - Πρόγραμμα 
Διαύγεια - και άλλες διατάξεις» όπως τροποποιήθηκε 
και ισχύει. 

2. Τις διατάξεις του άρθρου 41 του ν. 4129/2013 (ΦΕΚ 
52/τ.Α') «Κύρωση του Κώδικα Νόμων για το Ελεγκτικό 
Συνέδριο», όπως τροποποιήθηκε και ισχύει με την παρ. 
2 του άρθρου 29 του ν. 4223/2013 (ΦΕΚ 287/τ.Α'). 


3. Τις διατάξεις του ν. 4270/2014 (ΦΕΚ 143/τ.Α') «Αρ¬ 
χές δημοσιονομικής διαχείρισης και εποπτείας (ενσω¬ 
μάτωση της Οδηγίας 2011/85/ΕΕ) - δημόσιο λογιστικό 
και άλλες διατάξεις». 

4. Τις διατάξεις της παρ. 3, του άρθρου 42, του 
ν. 4403/2016 (ΦΕΚ 125/τ.Α'), «Προσαρμογή της ελληνι¬ 
κής Νομοθεσίας.... Υπουργείου Οικονομίας, Ανάπτυξης 
και Τουρισμού», όπως τροποποιήθηκε και ισχύει με την 
παρ. 1, του άρθρου 36 του ν. 4415/2016 (ΦΕΚ 159/τ.Α') 
«Ρυθμίσεις για την ελληνόγλωσση εκπαίδευση, τη δια- 
πολιτισμική εκπαίδευση και άλλες διατάξεις». 

5. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ 98/τ.Α') «Κωδικοποίηση της Νομοθεσίας για την 
Κυβέρνηση και τα Κυβερνητικά Όργανα». 

6. Τις διατάξεις των παρ. 2 και 3 του άρθρου 52, του 

π.δ. 114/2014 (ΦΕΚ 181 /τ.Α') «Οργανισμός Υπουργείου 
Παιδείας και Θρησκευμάτων» και ειδικότερα: α) της παρ. 
1 του άρθρου 52 και β) όπως αυτές τροποποιήθηκαν 
με τις παρ. 1,2 και 12 του άρθρου 38 του ν. 4305/2014 
(ΦΕΚ 237/τ.Α') « Ανοιχτή διάθεση και περαιτέρω χρήση 
εγγράφων.και άλλες διατάξεις». 

7. Τις διατάξεις του π.δ. 125/2016 (ΦΕΚ 210/τ.Α') «Δι¬ 
ορισμός Υπουργών, Αναπληρωτών Υπουργών και Υφυ¬ 
πουργών». 

8. Την αριθμ. 4118/ΔΕ 649/29.1.2007 κοινή απόφαση 
των Υφυπουργών Οικονομίας και Οικονομικών με θέμα: 
«Τροποποίηση υπάρχοντος Λογαριασμού επιστροφής 
αδιαθέτων υπολοίπων έργων του ΠΔΕ». 

9. Την αριθμ. 2/39549/0026/12.6.2015 (ΦΕΚ 1138/τ.Β') 
κοινή απόφαση των Υπουργών Οικονομίας, Υποδομών, 
Ναυτιλίας, Τουρισμού και Αναπληρωτή Οικονομικών 
«Καθορισμός δικαιολογητικών παροχής επιχορηγήσεων 
και χρηματοδοτήσεων σε Ν.Π.Δ ή/ και Ι.Δ. από πιστώσεις 
του Κρατικού Προϋπολογισμού». 

10. Την αριθμ. 134453/23.12.2015 κοινή απόφαση των 
Υπουργών Οικονομίας, Ανάπτυξης καιΤουρισμού και Οι¬ 
κονομικών, (ΦΕΚ2857/τ.Β') «Ρυθμίσεις για τις πληρωμές 
των δαπανών του Προγράμματος Δημοσίων Επενδύσε¬ 
ων - ΠΔΕ». 

11. Την αριθμ. 1734/11.4.2012 απόφαση του Υπουργού 
Παιδείας, Δια Βίου Μάθησης και Θρησκευμάτων (ΦΕΚ 
1438/τ.Β') «ΠρόγραμμαΤριπτόλεμος». 

12. Την αριθμ. 93258/Α1/19.6.2015 (ΦΕΚ 1185/τ.Β') 
απόφαση του Υπουργού Πολιτισμού, Παιδείας και Θρη¬ 
σκευμάτων «Μεταβίβαση δικαιώματος υπογραφής «Με 
εντολή Υπουργού» στο Γενικό Γραμματέα Δια Βίου Μά¬ 
θησης και Νέας Γενιάς του Υπουργείου Πολιτισμού, Παι¬ 
δείας και Θρησκευμάτων και στους Προϊσταμένους Δι¬ 
ευθύνσεων καιΤμημάτων της ΓΓΔΒΜΝΓ του ΥΠΟΠΑΙΘ». 

13. Την αριθμ. 178761/Γ2/9.11.2015 (ΦΕΚ 803/τ. 
Υ.Ο.Δ.Δ.) απόφαση του Πρωθυπουργού και του Υπουρ¬ 
γού Παιδείας, Έρευνας και Θρησκευμάτων «Αποδοχή 
παραίτησης του Γενικού Γραμματέα Διά Βίου Μάθησης 
και Νέας Γενιάς και διορισμός Γενικού Γραμματέα Διά 
Βίου Μάθησης και Νέας Γενιάς, του Υπουργείου Παιδείας, 
Έρευνας και Θρησκευμάτων». 

14. Την αριθμ. 197109/Α1 /4.12.2015 (ΦΕΚ 2654/τ.Β') 
απόφαση του Υπουργού, Αναπληρωτή Υπουργού και 

Υφυπουργού Παιδείας, Έρευνας και Θρησκευμάτων με 
θέμα τη «Μεταβίβαση δικαιώματος υπογραφής «Με 
Εντολή Υπουργού», «Με εντολή Αναπληρωτή Υπουργού» 
και «Με εντολή Υφυπουργού» στο Γενικό Γραμματέα του 
ΥΠ.Π.Ε.Θ., στους Προϊσταμένους Γενικών Δ/νσεων, Δ/ 
νσεων και Τμημάτων ΥΠ.Π.Ε.Θ». 

15. Τις εκάστοτε εγγεγραμμένες ετήσιες πιστώσεις 
στους αντίστοιχους ΚΑΕ για επιχορηγήσεις/χρηματο- 
δοτήσεις Ν.Π.Δ.Δ. και Ν.Π.Ι.Δ.τουΤακτικού Προϋπολογι¬ 
σμού και στις Συλλογικές αποφάσεις του Προγράμματος 
Δημοσίων Επενδύσεων, του Τομέα: «Εκπαίδευση», Υπο- 
τομέα: «Προγράμματα Νέας Γενιάς και Δια Βίου Μάθη¬ 
σης». 

16. Το γεγονός ότι για την υλοποίηση του Προγράμ¬ 
ματος προκύπτει δαπάνη σε βάρος του Κρατικού Προ¬ 
ϋπολογισμού σύμφωνα με τα προβλεπόμενα στο υπό 
στοιχείο 15. 

17. Την αριθμ. πρωτ. 187231/Β2/4.11.2016 Εισήγηση 
της Γενικής Διεύθυνσης Οικονομικών Υπηρεσιών, απο¬ 
φασίζουμε: 

Α) Την υλοποίηση του Προγράμματος της Διεύθυνσης 
Νέας Γενιάς, της Γενικής Γραμματείας Δια Βίου Μάθη¬ 
σης και Νέας Γενιάς με τίτλο «Τριπτόλεμος», το οποίο 
αποσκοπεί στην ανάδειξη των προοπτικών και στην 
προώθηση της απασχόλησης στον Πρωτογενή Τομέα 
παραγωγής ως εξής: 

1 .Το Πρόγραμμα απευθύνεται σε νέες και νέους ηλικί¬ 
ας έως 40 ετών, κατά προτεραιότητα ανέργους, οι οποίοι 
επιθυμούν να δραστηριοποιηθούν επαγγελματικά στον 
πρωτογενή τομέα παραγωγής και διαθέτουν διαφορε¬ 
τικές γνώσεις, εμπειρίες, δεξιότητες και ενδιαφέροντα. 

Το επίπεδο των γνώσεων, το αντικείμενο απασχόλησης 
και η εμπειρία ή μη στον αγροτικό τομέα παραγωγής 
δεν συνιστά εμπόδιο για την επιλογή συμμετοχής των 
ενδιαφερομένων στο Πρόγραμμα. Η επιλογή των συμμε- 
τεχόντων στην περίπτωση κατά την οποία ο αριθμός των 
ενδιαφερομένων θα υπερβαίνει τον αριθμό των προβλε- 
πόμενων θέσεων θα γίνεται μετά από δημόσια κλήρωση. 

2. Το Πρόγραμμα θα υλοποιείται είτε μετά από απο¬ 
δοχή υποβληθείσας πρότασης φορέα ή φορέων για συ¬ 
νεργασία και σχετική ανάθεση, είτε μετά από ανοικτή 
πρόσκληση εκδήλωσης ενδιαφέροντος για την ανάδειξη 
του/ των αναδόχου/ ων ως φορέα /φορέων υλοποίησης. 

Β) Τη συνοπτική περιγραφή του περιεχομένου του 
Προγράμματος και τα Τεχνικά Χαρακτηριστικά του ως 
εξής: 

Ι.Το Πρόγραμμα αφορά στη διοργάνωση σεμιναρί¬ 
ων βραχείας εκπαίδευσης στον Πρωτογενή Τομέα της 
παραγωγής, τα οποία περιλαμβάνουν θεωρία, πρακτική 
άσκηση και εκπαιδευτικές επισκέψεις, ή /και 

2. Το Πρόγραμμα αφορά στη λήψη υποστηρικτικών 
μέτρων, όπως: α) διοργάνωση ημερίδων ενημέρωσης 
και παρουσίασης καλών πρακτικών, β) υλοποίηση δρά¬ 
σεων διάχυσης του Προγράμματος και δράσεων μέσω 
διαδικτύου, κλπ. Το Πρόγραμμα αφορά επίσης στην 
παραγωγή εκπαιδευτικού, ενημερωτικού, προωθητικού 
υλικού κ.λπ. ή/και 

3. Το Πρόγραμμα αφορά στη διοργάνωση εκπαιδευτι¬ 
κών δράσεων, οι οποίες θα είναι προσαρμοσμένες στις 


ανάγκες συγκεκριμένων περιοχών της χώρας με ιδιαι¬ 
τερότητες, όπως: α) δυσπρόσιτες περιοχές, β) ακριτικές 
περιοχές, γ) περιοχές που πλήττονται από την ανεργία 
κ.λπ., ή/και 

4. Το Πρόγραμμα αφορά στη διοργάνωση ειδικών δρά¬ 
σεων πρακτικής εξάσκησης, στα οποία θα συμμετέχουν, 
όσες και όσοι έχουν ήδη ολοκληρώσει ένα σεμινάριο 
βραχείας εκπαίδευσης επί συναφούς αντικειμένου. 

5. Το Πρόγραμμα δύναται να περιλαμβάνει τη διορ¬ 
γάνωση ειδικής εκπαιδευτικής θεματικής δράσης στο 
εξωτερικό για απόκτηση και ανταλλαγή επαγγελματικής 
εμπειρίας, για όσους έχουν ολοκληρώσει Πρόγραμμα 
ειδικών δράσεων πρακτικής εξάσκησης. Οι συμμετέχο- 
ντες στη δράση αυτή θα επιλέγονται μετά από δημό¬ 
σια κλήρωση. Οι λεπτομέρειες υλοποίησης της δράσης 
αυτής θα καθορίζονται στην Πρόσκληση εκδήλωσης 
ενδιαφέροντος. 

6. Το Πρόγραμμα δύναται να οδηγήσει σε πιστοποί¬ 
ηση προσόντων κατόπιν συνεργασίας με τον ΕΟΠΠΕΠ, 
σύμφωνα με τις κείμενες διατάξεις. 

Γ) Στο Πρόγραμμα δύνανται να υποβάλουν προτάσεις 
ως φορείς υλοποίησης: 

1. Νομικά Πρόσωπα Δημοσίου Δικαίου (Ν.Π.Δ.Δ.) 
Τριτοβάθμιας Εκπαίδευσης, των οποίων τα Προγράμ¬ 
ματα Σπουδών είναι συναφή με τον Πρωτογενή Τομέα 
παραγωγής και Νομικά Πρόσωπα Δημοσίου Δικαίου 
(Ν.Π.Δ.Δ.), όπως Περιφέρειες, Δήμοι κ.λπ. 

2. Νομικά Πρόσωπα Ιδιωτικού Δικαίου (Ν.Π.Ι.Δ.) 

Και στις δύο παραπάνω περιπτώσεις, απαιτείται: α) 
Να προβλέπεται στην Ιδρυτική τους Πράξη ή στο Κατα¬ 
στατικό των φορέων, η ενασχόληση με δραστηριότη¬ 
τες συναφείς με το Πρόγραμμα ή με τους στόχους του 
Προγράμματος και β) Να διαθέτουν χώρους (φυτικής ή 
ζωικής παραγωγής) για την πρακτική άσκηση των συμ- 
μετεχόντων. 

3. Οι ενδιαφερόμενοι φορείς οφείλουν κατά την υπο¬ 
βολή των προτάσεων για την υλοποίηση των σεμιναρίων 
να προσδιορίζουν τόσο τη διεξαγωγή θεωρητικών μαθη¬ 
μάτων επί αντικειμένων των κλάδων του Πρωτογενούς 
Τομέα, όσο και την πρακτική άσκηση των συμμετεχό- 
ντων σε γεωργικές και κτηνοτροφικές εκμεταλλεύσεις. 

Συγκεκριμένα στις προτάσεις απαιτείται: 

α) Να γίνεται σαφής τεκμηρίωση της επιλογής των 
συγκεκριμένων αντικειμένων εκπαίδευσης που προτεί- 
νονται. 

β) Να υπάρχει αναλυτική περιγραφή του περιεχομένου 
των εκπαιδευτικών ενοτήτων και προσδιορισμός της 
χρονικής διάρκειας της διδασκαλίας (διδακτικές ώρες 
και ώρες πρακτικής άσκησης). 

Σημειώνεται, ότι οι εκπαιδευτικές ενότητες θα πρέ¬ 
πει να αναφέρονται κυρίως στις παρακάτω διαδικασίες: 
ί) παραγωγής ή εκτροφής, ίί) μεταποίησης, ίίί) τυποποί¬ 
ησης και ίν) επιχειρηματικότητας. 

γ) Να προβλέπεται η κάλυψη τεσσάρων (4) ωρών δι¬ 
δασκαλίας από εισηγήσεις επιτυχημένων επιχειρηματιών 
του κλάδου και από επισκέψεις σε σχετικές με τα αντικεί¬ 
μενα επιχειρήσεις, ή /και να προβλέπεται εισήγηση επί 
των δυνατοτήτων αξιοποίησης Ευρωπαϊκών Προγραμ¬ 
μάτων και άλλων συμβουλευτικών μέτρων. 

δ) Να υπάρχει κατάλογος με τα ονόματα των εκπαι¬ 
δευτών και τα βιογραφικά τους σημειώματα. 

ε) Να αναφέρονται οι συγκεκριμένοι χώροι εκπαίδευ¬ 
σης, οι οποίοι θα πληρούν τις προϋποθέσεις υλοποίησης 
του Προγράμματος (θεωρητικής και πρακτικής εκπαί¬ 
δευσης). 

στ) Να υποβάλουν Προϋπολογισμό για τις κατηγορίες 
δαπανών υλοποίησης του Προγράμματος. 

Δ) Οι προτάσεις των φορέων θα αξιολογούνται από το 
καθ'ύλην αρμόδιο Τμήμα της Διεύθυνσης Νέας Γενιάς, 
της Γενικής Γραμματείας Δια Βίου Μάθησης και Νέας 
Γενιάς. 

Ε) 1 .Το Πρόγραμμα χρηματοδοτείται από εθνικούς πό¬ 
ρους και συγκεκριμένα από τονΤακτικό Προϋπολογισμό 
του Υπουργείου Παιδείας Έρευνας και Θρησκευμάτων, 
ΚΑΕ 2449, 2529 ή/και από το Πρόγραμμα Δημοσίων 
Επενδύσεων, Τομέας: «Εκπαίδευση», Υποτομέας: «Προ¬ 
γράμματα Νέας Γενιάς και Δια Βίου Μάθησης», ανάλογα 
με τις εκάστοτε εγγεγραμμένες ετήσιες πιστώσεις. 

2.Το Πρόγραμμα δύναται να χρηματοδοτηθεί και από 
Ευρωπαϊκά συγχρηματοδοτούμενα Προγράμματα ΕΣΠΑ 
(2014 - 2020) ή από ιδιωτικούς πόρους. 

Ζ) Οι λεπτομέρειες υλοποίησης του Προγράμματος 
«Τριπτόλεμος» θα περιγράφονται αναλυτικά στην ανοι¬ 
χτή Πρόσκληση εκδήλωσης ενδιαφέροντος προς τις 
νέες και τους νέους, η οποία θα δημοσιοποιείται από τη 
Γενική Γραμματεία Δια Βίου Μάθησης και Νέας Γενιάς 
στην ιστοσελίδα του Υπουργείου Παιδείας, Έρευνας και 
Θρησκευμάτων. 

Η) Η ισχύς της παρούσης αρχίζει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 23 Μαρτίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 9687/Δ9.3001 (3) 

Μεταφορά αρμοδιοτήτων από τη Γενική Διεύθυν¬ 
ση Πληροφορικής και Επικοινωνιών στη Γενική 
Διεύθυνση Οικονομικών Υπηρεσιών και Διοικη¬ 
τικής Υποστήριξης του Ε.Φ.Κ.Α.. 

Ο ΥΦΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις της παρ. 1 του άρθρου 5, της περ. δ 
της παρ. 4 του άρθρου 34 και της περ. γ της παρ. 4 του 
άρθρου 38 του ν. 4445/2016 (Α' 236) «Εθνικός Μηχανι¬ 
σμός Συντονισμού, Παρακολούθησης και Αξιολόγησης 
των Πολιτικών Κοινωνικής Ένταξης και Κοινωνικής Συ¬ 
νοχής, ρυθμίσεις για τη κοινωνική αλληλεγγύη καιεφαρ- 
μοστικές διατάξεις του ν. 4387/2016 (Α' 85) και άλλες 
διατάξεις». 


2. Το με αριθμ. πρωτ. 307827/1.3.2017 έγγραφο του 
Ε.Φ.Κ.Α. με το οποίο διαβιβάστηκε η πρόταση του Διοι¬ 
κητή του Ε.Φ.Κ.Α.. 

3. Τις διατάξεις του προεδρικού διατάγματος 73/2015 
(Α' 116) «Διορισμός Αντιπροέδρου της Κυβέρνησης, 
Υπουργών, Αναπληρωτών Υπουργών και Υφυπουργών». 

4. Η αριθμ. πρωτ. οικ.54051/Δ9.14200/22.11.2016 
(Β' 3801) απόφαση του Πρωθυπουργού και της Υπουρ¬ 
γού Εργασίας, Κοινωνικής Ασφάλισης και Κοινωνικής 
Αλληλεγγύης «Τροποποίηση της υπ' αριθμ. οικ. 44549/ 
Δ9.12193 από 8.10.2015 απόφασης του Πρωθυπουργού 
και του Υπουργού Εργασίας Κοινωνικής Ασφάλισης και 
Κοινωνικής Αλληλεγγύης «Ανάθεση αρμοδιοτήτων στον 
Υφυπουργό Εργασίας, Κοινωνικής Ασφάλισης και Κοινω¬ 
νικής Αλληλεγγύης, Αναστάσιο Πετρόπουλο» όπως ισχύει. 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Την τροποποίηση των αρμοδιοτήτων των Τμημάτων 
Διαχείρισης Υποδομών Περιφερειακών Υπηρεσιών της 
Δ/νσης Υποδομών Πληροφορικής και Επικοινωνιών της 
Γενικής Δ/νσης Πληροφορικής και Επικοινωνιών και Συ¬ 
ντήρησης της Δ/νσης Στέγασης καιΤεχνικών Υπηρεσιών, 
της Γενικής Δ/νσης Οικονομικών Υπηρεσιών και Διοικη¬ 
τικής Υποστήριξης του Ε.Φ.Κ.Α. ως κατωτέρω: 

1. Στο τμήμα Διαχείρισης Υποδομών Περιφερειακών 
Υπηρεσιών αντικαθίστανται οι υποπεριπτώσεις αα και 
εε των αρμοδιοτήτων ως εξής: 

αα. Ο προσδιορισμός των αναγκών, η μεταφορά, η εγκα¬ 
τάσταση, η συντήρηση και η υποστήριξη της λειτουργίας 
του περιφερειακού εξοπλισμού πληροφορικής και επι¬ 
κοινωνιών (προσωπικοί υπολογιστές, εκτυπωτές κ.λπ.). 

εε. Η παροχή τεχνικής υποστήριξης στις περιφερειακές 
και τοπικές υπηρεσίες του Ε.Φ.Κ.Α. για την απρόσκοπτη 
λειτουργία των υποδομών πληροφορικής και επικοινω¬ 
νιών (προσωπικοί υπολογιστές, εκτυπωτές κ.λπ.). 

2. Στο Τμήμα Συντήρησης προστίθενται στις αρμοδι¬ 
ότητες, οι υποπεριπτώσεις ζζ και ηη ως εξής: 

ζζ. Ο προσδιορισμός των αναγκών, η μέριμνα για την 
μεταφορά, την εγκατάσταση, την συντήρηση και την 
υποστήριξη της λειτουργίας του εξοπλισμού τηλεπι¬ 
κοινωνιών και αυτοματισμού γραφείου (τηλεφωνικό 
κέντρο, τηλέφωνα, τηλεφωνικές γραμμές πλην ΙΡ, φω¬ 
τοτυπικά, Γβχ, συστήματα προτεραιότητας κ.λπ.). 

ηη. Η παροχή τεχνικής υποστήριξης στις περιφερει¬ 
ακές και τοπικές υπηρεσίες του Ε.Φ.Κ.Α. για την απρό¬ 
σκοπτη λειτουργία των τηλεπικοινωνιακών υποδομών 
και του εξοπλισμού τηλεπικοινωνίας και αυτοματισμού 
γραφείου (τηλεφωνικό κέντρο, τηλέφωνα, τηλεφωνικές 
γραμμές πλην ΙΡ, φωτοτυπικά, Γβχ, συστήματα προτεραι¬ 
ότητας κ.λπ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2017 

Ο Υφυπουργός 

ΑΝΑΣΤΑΣΙΟΣ ΠΕΤΡΟΠΟΥΛΟΣ 

Καθορισμός εξαιρέσεων από την απαγόρευση δι¬ 
έλευσης στο παράπλευρο και εναλλακτικό οδι¬ 
κό δίκτυο των αυτοκινητοδρόμων και οδών τα¬ 
χείας κυκλοφορίας. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις της παραγράφου 8 του άρθρου δεύ¬ 
τερου του ν. 4388/2016 όπως αντικαταστάθηκε από το 
άρθρο 28 παρ. 1 του ν. 4439/2016 «Ενσωμάτωση στην 
ελληνική νομοθεσία της οδηγίας 2014/94/ΕΕ του Ευ¬ 
ρωπαϊκού Κοινοβουλίου και του Συμβουλίου της 22ας 
Οκτωβρίου 2014 για την ανάπτυξη υποδομών εναλλακτι¬ 
κών καυσίμων, απλοποίηση διαδικασίας αδειοδότησης 
και άλλες διατάξεις πρατηρίων παροχής καυσίμων και 
ενέργειας και άλλες διατάξεις» (Α' 222). 

2. Τις διατάξειςτου άρθρου 90 του «Κώδικα νομοθεσί¬ 
ας για την Κυβέρνηση και τα Κυβερνητικά Οργανα», που 
κυρώθηκε με το άρθρο πρώτο του π.δ. 63/2005 (Α' 98) 
και το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

3. Τις διατάξεις του π.δ. 123/2016 «Ανασύσταση του 
Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής 
Πολιτικής και Υπουργείου Ψηφιακής Πολιτικής, Τηλεπι¬ 
κοινωνιών και Ενημέρωσης, μετονομασία Υπουργείων 
Εσωτερικών και Διοικητικής Ανασυγκρότησης, Οικονο¬ 
μίας, Ανάπτυξης και Τουρισμού και Υποδομών, Μεταφο¬ 
ρών και Δικτύων (Α' 208). 

4. Τις διατάξειςτου π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» 
(Α' 210). 

5. Τις διατάξεις του π.δ. 109/2014 «Οργανισμός του 
Υπουργείου Υποδομών, Μεταφορών και Δικτύων» 
(Α' 176), αποφασίζουμε: 

1. Εξαιρούνται της απαγόρευσης της παραγράφου 8 
του άρθρου δεύτερου του ν. 4388/2016 όπως αντικα- 
ταστάθηκε από το άρθρο 28 του ν. 4439/2016 (Α' 222) 
και επιτρέπεται η διέλευση στο οδικό δίκτυο, το οποίο 
χρησιμοποιείται παραπλεύρως και εναλλακτικά των αυ¬ 
τοκινητοδρόμων και οδών ταχείας κυκλοφορίας, στα 
οχήματα επαγγελματικής χρήσης, βαρέα οχήματα, μη¬ 
χανήματα έργων, φορτηγά και λοιπές κατηγορίες οχη¬ 
μάτων μικτού βάρους άνω των 3,5 τόνων, ύστερα από 
χορήγηση σχετικής άδειας διέλευσης. Η άδεια χορηγείται 
για ένα όχημα και σε περίπτωση περισσοτέρων ξεχω¬ 
ριστά για κάθε όχημα, και περιλαμβάνει (α) τα στοιχεία 
κυκλοφορίας του οχήματος (πινακίδα), (β) τα κυβικά και 
το μικτό βάρος, (γ) το έτος κυκλοφορίας στην Ελλάδα και 
την κατηγορία του οχήματος,(δ) τον ιδιοκτήτη, το ΑΦΜ 
του, τη διεύθυνση κατοικίας/έδρας και (ε) το τμήμα του 
παράπλευρου - εναλλακτικού οδικού δικτύου στο οποίο 
επιτρέπεται κατ'εξαίρεση η κυκλοφορία του. 

Το τμήμα ορίζεται από τους δύο πλησιέστερους κόμ¬ 
βους εισόδου - εξόδου αντίστοιχα και το σημείο προο¬ 
ρισμού των κατωτέρω περιπτώσεων α, β, γ ,δ, ε, ή του 


πλησιέστερου πλήρους κόμβου εισόδου - εξόδου και 
το σημείο προορισμού των κατωτέρω περιπτώσεων α, 
β, γ, δ, ε. 

Η άδεια χορηγείται, στις παρακάτω περιπτώσεις, όταν 
κατά περίπτωση ο ιδιοκτήτης, φυσικό ή νομικό πρόσωπο: 

α) είναι μόνιμος κάτοικος δήμου που είναι όμοροςτου 
οδικού άξονα στον οποίο απαγορεύεται η διέλευση ή 
τέμνονται τα όρια του δήμου με τον οδικό άξονα στον 
οποίο απαγορεύεται η διέλευση και δεν υπάρχει εναλ¬ 
λακτική όδευση προσέγγισης. 

ί. Για την απόδειξη του παραπάνω απαιτείται βεβαίωση 
μόνιμης κατοικίας από τον οικείο δήμο. 

Μ. Η άδεια διέλευσης έχει ισχύ τέσσερα (4) έτη και πριν 
την παρέλευση της ισχύος της δύναται να ανανεώνεται 
με την εκ νέου προσκόμιση των δικαιολογητικών. Η αί¬ 
τηση για ανανέωση κατατίθεται με ποινή απαραδέκτου 
το τελευταίο δίμηνο πριν τη λήξη της άδειας. 

β) εκτελεί δημόσιο έργο σε δήμο που είναι όμορος 
του οδικού άξονα στον οποίο απαγορεύεται η διέλευση 
ή τέμνονται τα όρια του δήμου με τον οδικό άξονα στον 
οποίο απαγορεύεται η διέλευση και δεν υπάρχει εναλ¬ 
λακτική όδευση προσέγγισης. 

ί. Για την απόδειξη του παραπάνω γεγονότος απαι¬ 
τείται η προσκόμιση της σύμβασης με την αναθέτουσα 
αρχή του έργου και έγγραφο επικυρωμένο από την ανα¬ 
θέτουσα αρχή, στο οποίο θα αναφέρονται τα στοιχεία 
κυκλοφορίας των οχημάτων και μηχανημάτων που χρη¬ 
σιμοποιούνται για την εκτέλεση του έργου καθώς και η 
χρονική διάρκεια χρήσης τους με βάση το χρονοδιά¬ 
γραμμα εκτέλεσης του έργου και το είδος των εργασιών. 

Μ. Η άδεια διέλευσης έχει ισχύ ίση με τη διάρκεια ολο¬ 
κλήρωσης των εργασιών σύμφωνα με το χρονοδιάγραμ¬ 
μα εκτέλεσης του έργου. 

γ) εκτελεί ιδιωτικό έργο σε δήμο που είναι όμοροςτου 
οδικού άξονα στον οποίο απαγορεύεται η διέλευση ή 
τέμνονται τα όρια του δήμου με τον οδικό άξονα στον 
οποίο απαγορεύεται η διέλευση και δεν υπάρχει εναλ¬ 
λακτική όδευση προσέγγισης. 

ί. Για την απόδειξη του παραπάνω γεγονότος απαιτεί¬ 
ται η προσκόμιση της άδειας δόμησης, και της σύμβασης 
ανάθεσης εκτέλεσης του ιδιωτικού έργου. 

ϋ. Η άδεια διέλευσης έχει ισχύ ίση με τη διάρκεια ολο¬ 
κλήρωσης των εργασιών σύμφωνα με το χρονοδιάγραμ¬ 
μα εκτέλεσης του έργου, όπως προκύπτει από την άδεια 
δόμησης. 

δ) έχει την έδρα της επιχείρησης, υποκατάστημα, εργο¬ 
στάσιο ή αποθήκη σε δήμο που είναι όμοροςτου οδικού 
άξονα στον οποίο απαγορεύεται η διέλευση ή τέμνο- 
νται τα όρια του δήμου με τον οδικό άξονα στον οποίο 
απαγορεύεται η διέλευση και δεν υπάρχει εναλλακτική 
όδευση προσέγγισης. 

ί. Για την απόδειξη του παραπάνω γεγονότος απαιτείται 
αντίγραφο εντύπου Ε1 και καταστατικό της επιχείρησης 
από το οποίο προκύπτει η έδρα ή σχετικά δικαιολογη- 
τικά έγγραφα για τις λοιπές περιπτώσεις (όπως για την 
περίπτωση ατομικής επιχείρησης) 

Μ. Η άδεια διέλευσης έχει ισχύ τέσσερα (4) έτη και πριν 
την παρέλευση της ισχύος της δύναται να ανανεώνεται 
με την εκ νέου προσκόμιση των δικαιολογητικών. 

Η αίτηση για ανανέωση κατατίθεται με ποινή απαρα- 
δέκτου το τελευταίο δίμηνο πριν τη λήξη της άδειας. 

ε) κατέχει αγροτοκτηνοτροφική έκταση και χρησιμο¬ 
ποιεί οχήματα αγροτικής χρήσης ή τροχήλατα μηχανή¬ 
ματα σε δήμο που είναι όμορος του οδικού άξονα στον 
οποίο απαγορεύεται η διέλευση ή τέμνονται τα όρια του 
δήμου με τον οδικό άξονα στον οποίο απαγορεύεται 
η διέλευση και δεν υπάρχει εναλλακτική όδευση προ¬ 
σέγγισης. 

ί. Για την απόδειξη του παραπάνω γεγονότος απαι¬ 
τείται βεβαίωση από τον οικείο Δήμο στην οποία ανα¬ 
γράφεται ότι η θέση της έκτασης βρίσκεται εντός των 
γεωγραφικών ορίων του. 

Μ. Η άδεια διέλευσης έχει ισχύ τέσσερα (4) έτη και πριν 
την παρέλευση της ισχύος της δύναται να ανανεώνεται 
με την εκ νέου προσκόμιση των δικαιολογητικών. Η αί¬ 
τηση για ανανέωση κατατίθεται με ποινή απαραδέκτου 
το τελευταίο δίμηνο πριν τη λήξη της άδειας. 

Σε όλες τις παραπάνω περιπτώσεις απαιτείται η προ¬ 
σκόμιση φωτοαντιγράφου άδειας κυκλοφορίας του 
οχήματος. 

2. Ομοίως εξαιρούνται της απαγόρευσης της παρα¬ 
γράφου 8 του άρθρου δεύτερου του ν. 4388/2016 όπως 
αντικαταστάθηκε από το άρθρο 28 του ν. 4439/2016 
(Α' 222) και επιτρέπεται η διέλευση στο οδικό δίκτυο, 
το οποίο χρησιμοποιείται παραπλεύρως και εναλλακτικά 
των αυτοκινητοδρόμων και οδών ταχείας κυκλοφορίας 
στα οχήματα επαγγελματικής χρήσης, βαρέα οχήματα, 
μηχανήματα έργων, φορτηγά και λοιπές κατηγορίες 
οχημάτων μικτού βάρους άνω των 3,5 τόνων, χωρίς την 
ανάγκη χορήγησης σχετικής άδειας ως ανωτέρω, ύστερα 
από την επίδειξη: 

α) επικυρωμένου από δημόσια αρχή αντιγράφου εγκε¬ 
κριμένου από την αρμόδια υπηρεσία πίνακα προγραμ¬ 
ματισμένων δρομολογίων, όταν πρόκειται για λεωφορεία 
ΚΤΕΛ, 

β) επικυρωμένης από δημόσια αρχή σύμβασης, από 
την οποία προκύπτει ότι εκτελείται δρομολόγιο μεταφο¬ 
ράς μαθητών, όταν πρόκειται για τουριστικά λεωφορεία 
ή λεωφορεία ΚΤΕΛ, 

γ) συμφωνητικού μίσθωσης, στο οποίο αναγράφεται η 
διαδρομή / το πρόγραμμα της εκδρομής και ο ακριβής 
προορισμός, όταν πρόκειται για τουριστικά λεωφορεία, 

δ) δελτίου αποστολής, στο οποίο αναγράφεται η ακρι¬ 
βής διεύθυνση αποστολής, όταν πρόκειται για μεταφορά 
προϊόντων, δομικών υλικών ή οικοσκευών, μηχανημά¬ 
των και κάθε είδους διανομή και τροφοδοσία. Η διέλευ¬ 
ση επιτρέπεται μόνο στο τμήμα που ορίζεται από τους 
δύο πλησιέστερους κόμβους εισόδου - εξόδου, αντίστοι¬ 
χα, ή του πλησιέστερου πλήρη κόμβου εισόδου - εξόδου 
στον οποίο απαγορεύεται η διέλευση, ή ημικόμβου, ή 
τμήματος οδού. Η διέλευση επιτρέπεται και για την επι¬ 
στροφή των οχημάτων. 

ε) έγγραφης ειδοποίησης σε μορφή τηλεομοιότυπου, 
ή εκτύπωσης ηλεκτρονικής παραγγελίας, ή εκτύπωσης 
ηλεκτρονικού μηνύματος, ή οποιονδήποτε άλλο τρό¬ 
πο έγγραφης παραγγελίας από όπου να προκύπτει η 
διεύθυνση του λήπτη των υπηρεσιών σε περιπτώσεις 


παροχής υπηρεσιών προς κάτοικο ή επιχείρηση με έδρα 
σε δήμο που είναι όμορος αυτοκινητόδρομου ή οδού 
ταχείας κυκλοφορίας, όταν η διέλευση δεν εμπίπτει σε 
καμία από τις ανωτέρω περιπτώσεις, όπως μετάβαση 
κενών οχημάτων παραλαβής προϊόντων ή αγαθών, υπη¬ 
ρεσίες μεταφοράς οικοσκευής, υπηρεσίες εξυπηρέτησης 
ή συντήρησης κτηρίων κ.ά. ή και της προσκόμισης του 
δελτίου αποστολής ή τιμολογίου παροχής Υπηρεσιών, 
κατόπιν της εκτέλεσης της παροχής υπηρεσιών. 

Ομοίως για τις περιπτώσεις ελέγχου οχήματος που 
εκτελείται από Κέντρο Τεχνικού Ελέγχου Οχημάτων που 
βρίσκεται επί του δικτύου για το οποίο ισχύει η απαγό¬ 
ρευση, έγγραφη ειδοποίηση της μορφής του προηγού¬ 
μενου εδαφίου για τον προγραμματισμό του ελέγχου και 
επίδειξη Δελτίου Τεχνικού Ελέγχου, κατόπιν διενέργειας 
του. Το δεύτερο και το τρίτο εδάφιο της αμέσως πιο πάνω 
παραγρ.(δ) του παρόντος άρθρου ισχύουν πλήρως και 
στις περιπτώσεις της παρούσας παραγράφου. 

3. Οι αιτήσεις χορήγησης άδειας διέλευσης δύνανται 
να υποβάλλονται και ταχυδρομικά στην Υπηρεσία Οδι¬ 
κών Τελών του Υπουργείου Υποδομών και Μεταφορών 
και μέχρι αυτή να στελεχωθεί στη Διεύθυνση Λειτουρ¬ 
γίας, Συντήρησης και Εκμετάλλευσης Υποδομών με 
σύμβαση Παραχώρησης του Υπουργείου Υποδομών 
και Μεταφορών. 

Το έντυπο της αίτησης, καθώς και το έντυπο της άδειας 
συντάσσεται με μέριμνα της ανωτέρω Υπηρεσίας. 

4. Η Υπηρεσία της παραγράφου 3 τηρεί ηλεκτρονικό 
μητρώο αδειών διέλευσης, το οποίο κοινοποιεί και στις 
αρμόδιες αρχές ελέγχου. 

5. Η άδεια διέλευσης πρέπει να φέρεται συνεχώς επί 
του οχήματος το οποίο αφορά. 

6. Σε κάθε περίπτωση όταν για οποιαδήποτε λόγο 
παύουν να συντρέχουν οι προϋποθέσεις χορήγησης της 
άδειας διέλευσης, οι κάτοχοί της οφείλουν αμελλητί να 
την επιστρέφουν στην εκδούσα αρχή και πάντως εντός 
διαστήματος 10 ημερών. Σε καμία περίπτωση δεν εκδί- 
δεται άδεια της παρούσας για όχημα (ί) για το οποίο έχει 
ήδη εκδοθεί σχετική προηγούμενη άδεια η οποία δεν 
επεστράφη σύμφωνα με τις διατάξεις της παρούσας, 
(Μ) για το οποίο έχει εκδοθεί ήδη σχετική άδεια, η οποία 
είναι σε ισχύ, για άλλο τμήμα του παράπλευρου οδικού 
δικτύου της Χώρας, με την επιφύλαξη των 1 .β και 1 .γ και 
διαφορετικές θέσεις της περίπτωσης 1 .δ, για τις οποίες 
δύναται να εκδίδεται άδεια συνδυαστικά κατά περίπτω¬ 
ση (ίϋ) το οποίο δεν έχει καταβάλει τέλη κυκλοφορίας 
σύμφωνα με τις ισχύουσες διατάξεις. 

7. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως, οπό¬ 
τε και καταργείται η με αριθμ. ΔΝΣγ/οικ.53494/ΦΝ393/ 
9.8.2016 απόφασή μας (ΦΕΚ Β' 2481). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 

Αριθμ. 1562 _ (5) 

Τροποποίηση Οργανισμού Εσωτερικής Υπηρε¬ 
σίας του Δήμου Έδεσσας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1 .Τις διατάξειςτου άρθρου 280 παρ. I του ν. 3852/2010 
(ΦΕΚ 87/Α /2010) «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης». 

2. Τις διατάξεις του άρθρου 24 του π.δ. 142/2010 (ΦΕΚ 
235/Α72010) «Οργανισμός της Αποκεντρωμένης Διοίκη¬ 
σης Μακεδονίας - Θράκης». 

3. Τις διατάξεις των π.δ.: 37α/1987,22/1990, 50/2001, 
347/2003,44/2005,116/2006 και 146/2007. 

4. Τις διατάξεις του άρθρου 10 του ν. 3584/2007 (ΦΕΚ 
143/Α72007): «Κύρωση του Κώδικα Κατάστασης Δημο¬ 
τικών και Κοινοτικών Υπαλλήλων». 

5. Τις διατάξεις των εδαφίων Α και Γ, της υποπαραγρά- 
φου ΣΤ1, της παραγράφου ΣΤ, του ν. 4093/2012 (ΦΕΚ 
222/Α72012): «Έγκριση Μεσοπρόθεσμου Πλαισίου Δη¬ 
μοσιονομικής Στρατηγικής 2013-2016 - Επείγοντα Μέτρα 
Εφαρμογής του ν. 4046/2012 και του Μεσοπρόθεσμου 
Πλαισίου Δημοσιονομικής Στρατηγικής 2013-2016». 

6. Την αριθμ. 12130/27.10.2011 (ΦΕΚ 2490/τ.Β7 
9.11.2011) απόφαση Γενικού Γραμματέα της Αποκεντρω¬ 
μένης Διοίκησης Μακεδονίας - Θράκης: «Έγκριση Οργα¬ 
νισμού Εσωτερικής Υπηρεσίας Δήμου Έδεσσας» (ΑΔΑ: 
ΒΛΩΥΟΡ1Υ-2Γ6). 

7. Την αριθμ. 155/2016 απόφαση του Δημοτικού Συμ¬ 
βουλίου Πέλλας με την οποία αποφασίστηκε η τροποποί¬ 
ηση του Οργανισμού Εσωτερικής Υπηρεσίας του οικείου 
Δήμου. 

8. Την αριθμ. 4/θέμα 10/22.12.2016 απόφαση του Υπη¬ 
ρεσιακού Συμβουλίου Κρίσης Δημοτικών Υπαλλήλων 
Νομού Πέλλας. 

9. Την αριθμ. 9234/11.5.2016 βεβαίωση του τμήματος 
Οικονομικών Υπηρεσιών του Δήμου Πέλλας. 

10. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/Α72005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα», σχετικά με την υποχρέωση 
αναγραφής κάλυψης δαπάνης που συνεπάγεται η έκ¬ 
δοση κάθε κανονιστικής πράξης. 

11. Την Πράξη 4 του Υπουργικού Συμβουλίου (ΦΕΚ 
24/Α 76.2.2015). 

12. Τις διατάξεις του άρθρου 56 του ν. 4257/2014 (ΦΕΚ 
93/Α 74.4.2014), αποφασίζουμε: 

Τροποποιούμετην αριθμ. 12130/27.10.2011 απόφαση 
μας με την οποία εγκρίθηκε ο Οργανισμός Εσωτερικής 
Υπηρεσίαςτου Δήμου Έδεσσας, σύμφωνα με την αριθμ. 


155/2016 απόφαση του Δημοτικού Συμβουλίου Έδεσσας 
και επαναδιατυπώνουμε τον ΟΕΥ Έδεσσας ως εξής: 

Α) Στην παρ. 2 του άρθρου 21 «Οργανικές θέσεις με 
σχέση εργασίας Δημοσίου Δικαίου», προστίθεται μία (1) 
νέα θέση κλάδου ΠΕ Διεκπεραίωσης Υποθέσεων Πολι¬ 
τών οι οποίες διαμορφώνονται ως εξής: 


Α/Α 

ΚΛΑΔΟΣ 

ΑΡΙΘΜΟΣ 

ΘΕΣΕΩΝ 

20 

ΠΕ Διεκπεραίωσης 
Υποθέσεων Πολιτών 

8 


Β) Από την απόφαση αυτή προκαλείται δαπάνη ύψους 
12.924,00 € για το τρέχον έτος 2016 που θα καλυφθεί 
από τους Κ.Α. 02.10.6011.001 και 02.10.6051.001 του 
προϋπολογισμού του Δήμου Έδεσσας. Για τα επόμε¬ 
να έτη προκαλείται ετήσια δαπάνη ύψους 26.000,00 € 
περίπου, η οποία θα προβλέπεται στους αντίστοιχους 
προϋπολογισμούς. 

Κατά τα λοιπά ισχύει η αριθμ. 299/2011 απόφαση Δη¬ 
μοτικού Συμβουλίου Δ. Έδεσσας όπως τροποποιήθηκε 
με την αριθμ. 165/2013 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 14 Μαρτίου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΝΙΚΗΤΑΣ ΦΡΑΓΚΙΣΚΑΚΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην 48477/18509/4.7.2016 απόφαση του Γενικού 
Γραμματέα Αποκεντρωμένης Διοίκησης Αττικής, που 
δημοσιεύθηκε στο ΦΕΚ 2267/τ.Β /2016, προστίθεται το 
πατρώνυμο της υπαλλήλου Μπελενιώτη Αντιγόνη ως 
εξής «του Σταύρου». 

(Από την Αποκεντρωμένη Διοίκηση Αττικής) 


(7) 

Στην 3134/1143/19.1.2017 απόφαση του Γενικού Γραμ¬ 
ματέα Αποκεντρωμένης Διοίκησης Αττικής, που δημο¬ 
σιεύθηκε στο ΦΕΚ 352/τ.Β72017, στο αποφασιστικό της 
προστίθεται ο ΚΑ 10.60, ο οποίος βαρύνει τους λογαρια¬ 
σμούς μισθοδοσίας του προϋπολογισμού του Δήμου 
Φιλαδέλφειας - Χαλκηδόνος, ήτοι: 00.60, 10.60, 15.60, 
20.60, 30.60, 35.60, 45.60, 50.60, 60.60, 70.60 

(Από την Αποκεντρωμένη Διοίκηση Αττικής) 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 



























